Beit Shemesh

Bet-Semes, saiki Beit Shemesh (Ivri: בֵּית שֶׁמֶשׁ‎ , Grikenlan: Βαιθσαμύς, Latin: Bethsames) iku kutha Israèl kuna sing dicathet ing Alkitab Ibrani utawa Prejanjèn Lawas ing Alkitab Kristen. Dumunung watara 30 kilometres (19 mi) ing sisih kulon Yerusalem. Kutha modhèren saiki iki "Beit Shemesh" diadegaké ing taun 1950, kalebu sajeroning dhistrik Yerusalem, kanthi gunggung sing ndunungi 80.600 ing taun 2010. Sajarah Kutha kuna Bet-Semes ("omah srengéngé" utawa "kuil srengéngé" sajeroning basa Ibrani) wiwitané dijenengi miturut dèwi srengéngé wong Kanaan, Shapash, sing dipuja sadurungé mlebuné wong Israèl menyang Kanaan. Ing Alkitab Bet-Semes wiwitané karan ing Kitab Yosua pasal 15 minangka siji kutha sajeroning wewengkon suku Yehuda ing tapel-wates karo suku Dan. Banjur ing Yosua 21 Bet-Semes kalebu siji kutha sing diwènèhaké marang imam-imam saka suku Lewi. Kutha iki duwé peran wigati sajeroning cathetan Kitab 1 Samuel pasal 6, amarga dadi papan mandhegé sapi penarik kréta sing ngamot Tabut Perjanjèn ing wektu dibalèkaké déning wong Filistin menyang wewengkon Israèl. Sajeroning Kitab 2 Raja-raja, Bet-Semes dicathet minangka papan pertempuran raja Amazia saka Karajan Yehudakaro raja Yoas saka Karajan Israèl Utara. Arkéologi Puing-puing kutha kuna saka jaman biyèn bisa dideleng ing Tell Beit Shemesh, cedhak kutha modhèren saiki iki. Penggalian ing kana ing taun 2003 ngasilaké sawatara penemuan wigati arkéologi kalebu barang-barang wesi, témbok pertahanan kanthi sistem irigasi sing maju saka jaman Karajan Yehuda, balung-balung kéwan saka abad angka 12 nganti angka 11 SM sing nuduhaké jinis panganan sing ndunungi, sarta sawatara keramik sing nuduhaké prabawa budaya kutha tapel-wates iki. Nanging, angèl dimangertèni kanthi cetha idhèntitasé, apa saka budaya Kanaan, Filistin utawa Israèl kuna. Réferènsi Pranala njaba Beit Shemesh Municipality Places To Visit in Beit Shemesh Archived 2011-01-21 at the Wayback Machine. Shemesh OnLine ShemeshDirectory Uga delengen Suku Lewi Suku Yehuda Pérangan Alkitab sing kagandhèng: Yosua 15, Yosua 21, 1 Samuel 6 2 Raja-raja 14, 2 Tawarikh 25.